Meadow Lane

Meadow Lane er et fotballstadion i Nottingham i England. Det er hjemmebanen til Notts County. Historikk Notts County spilte på en bane, Trent Bridge, som de leide av Nottinghamshire County Cricket Club. Siden cricket ble prioritert, måtte fotballkamper spilles på ugunstige tidspunkter. I 1902 fikk ikke Notts County leie banen lenger og måtte finne seg et nytt sted. I 1910 fant de stedet hvor stadion ligger nå og et stadion ble raskt bygget. Deler av stadion var en midlertidig tribune fra Trent Bridge. I september ble stadion åpnet med en kamp mot den lokale rivalen Nottingham Forest og hele 27 000 tilskuere så kampen. I løpet av 1990-årene ble hele stadion bygget om som følge av Taylor-rapporten og alle seksjoner ble med bare sitteplasser. Stadion ligger kun 275 meter fra City Ground, hjemmebanen til Nottingham Forest. Dette er de mest nærliggende fotballstadionene i England, og de nest nærmeste i Storbritannia etter hjemmebanene til Dundee FC og Dundee United. Referanser Eksterne lenker (en) Meadow Lane – kategori av bilder, video eller lyd på Commons Om stadionet på hjemmesiden til Notts County